ผถห. COL ไฟเขียวเพิกถอนหลักทรัพย์ เปิดทาง CRC เข้าฮุบกิจการ
ผู้ถือหุ้น COL ไฟเขียวเพิกถอนออกจากตลาดฯ เปิดทาง CRC ทำเทนเดอร์
ผู้ถือหุ้น COL ไฟเขียวเพิกถอนออกจากตลาดฯ เปิดทาง CRC ทำเทนเดอร์
21 ต.ค. 2563

สืบเนื่องจากกรณีที่ บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC จะเข้าซื้อกิจการบริษัทซีโอแอล จำกัด (มหาชน) หรือ COL โดยบริษัท พีบีเอชดี จำกัด ซึ่งเป็นบริษัทย่อยจะเป็นผู้ทำคำเสนอซื้อ โดยการทำคำเสนอซื้อหุ้น COL ทั้งหมดเพื่อเพิกถอนจากการเป็นหลักทรัพย์จดทะเบียนในตลาดหลักทรัพย์แห่งประเทศไทย (ตลท.) ซึ่งจะเป็นการทำคำเสนอซื้อหุ้นทั้งหมด 100% ใน COL  ในราคาหุ้นละ 19 บาท คิดเป็นมูลค่ารวม 12,160 ล้านบาท โดยคาดว่ากระบวนการทำคำเสนอซื้อและการเพิกถอนหลักทรัพย์ของ COL จะเสร็จสมบูรณ์ในช่วงไตรมาส 1/64
ล่าสุด วันนี้ (21 ต.ค.2563) COL ได้รับอนุมัติจากที่ประชุมผู้ถือหุ้นให้ถอนหุ้นออกจากการเป็นหลักทรัพย์จดทะเบียน โดยมีผู้ถือหุ้นเห็นชอบ 183 ราย ถือหุ้นรวมเป็นจำนวน 550,704,064 หุ้น คิดเป็นร้อยละ 86.0475ของทุนเรียกชำระแล้วของบริษัทฯ และผู้ถือหุ้นคัดค้าน 13 ราย ถือหุ้นรวมเป็นจำนวน 7,772,436 หุ้น คิดเป็นร้อยละ 1.2144 ของทุนเรียกชำระแล้วของบริษัทฯ
 